

Врз основа на член 18 од Законот за учебници во основно и средно образование („Службен весник на Република Северна Македонија“ бр.3/25 и 74/25) МИНИСТЕРСТВОТО ЗА ОБРАЗОВАНИЕ И НАУКА - Педагошка служба, објавува:
ЈАВЕН ПОВИК
за доставување барања за одобрување учебник по странски јазик за III година гимназиско образование
Предмет на јавниот повик:
I. Доставување барања за одобрување учебник по странски јазик за гимназиско образование, за следните наставни предмети: 
[bookmark: _Hlk242373667]1. Англиски јазик (прв странски јазик) за III година гимназиско образование
2. Германски јазик (втор странски јазик) за III година гимназиско образование
3. Француски јазик (втор странски јазик) за III година гимназиско образование и
4. Италијански јазик (втор странски јазик) за III година гимназиско образование
Барање за одобрување учебник по странски јазик може да поднесе издавач од друга држава во која е регистриран за издавачка дејност, преку законски застапник во Република Северна Македонија, со најмногу еден учебник за година за еден наставен предмет за странски јазик.
II. Елементи на јавниот повик:
Законскиот застапник на странскиот издадвач до Педагошката служба, задолжително доставува:
1. Барање за одобрување учебник по странски јазик за еден наставен предмет поединечно;
2.  Назив на странскиот издавач и законскиот застапник на странскиот издавач;
3. Доказ за регистрирана издавачка дејност на законскиот застапник на странскиот издавач од Централен регистар на Република Северна Македонија, не постар од три месеци;
4. Изјава од странскиот издавач дека е регистриран за издавачка дејност заверена на нотар и преведена од овластен судски преведувач;
5. Ако земјата во која е регистриран странскиот издавач не ги издава документите утврдени во овој јавен повик Педагошката служба прифаќа изјава што странскиот издавач ја заверува кај надлежен орган во државата во која е регистриран;
6. Овластување за застапништво на законскиот застапник во Република Северна Македонија од странскиот издавач, заверено на нотар и преведено од овластен судски преведувач;
7. Договор склучен во државата на странскиот издавач, помеѓу овластениот законски застапник и странскиот издавач дека одобрениот учебник ќе го обезбеди и дистрибуира до важноста на решението од Членот 19 став (10) од Законот за учебници во основно и средно образование, заверен на нотар и преведен од овластен судски преведувач;
8. Пет примероци од учебникот по странски јазик, во печатена форма и еден примерок во електронска форма, без дополнителни работни материјали и
9. Изјава од издавачот дека е согласен целокупната документација да биде јавно објавена согласно со Законот за слободен пристап до информации од јавен карактер.  
Целокупната документација од оваа точка издавачите треба да ја достават и во електронска форма (ЦД или УСБ) стик.  
Обврските на законскиот застапник на странскиот издавач се утврдени во член 21 од Законот за учебници во основно и средно образование („Службен весник на Република Севетна Македонија“ бр 3/25 и 74/25).
III. Рок за  доставување на барањата  за одобрување учебник по странски јазик: 
Рокот за доставување на барањата за одобрување учебници по странски јазици е заклучно со  21.12.2026 година. 

Заинтересираните издавачи може да ги превземат наставните програми и Концепцијата за изработка на учебникот од веб страната на Бирото за развој на образованието www.bro.gov.mk, https://bro.gov.mk/informacii/izvestuvanja/.

Барањата кои нема да бидат доставени во утврдениот рок и кои нема да достават комплетна документација согласно јавниот повик нема да бидат разгледувани. 

Барањaта за одобрување учебник по странски јазик да се достават на следната адреса: 
МИНИСТЕРСТВО ЗА ОБРАЗОВАНИЕ И НАУКА - ПЕДАГОШКА СЛУЖБА ул. ,,Св.Кирил и Методиј“ бр.54, Скопје.

